Līgums Nr.\_\_\_\_\_

20\_\_.gada \_\_.\_\_\_\_\_\_\_\_\_

1. PUSES

|  |  |  |
| --- | --- | --- |
|  | KLUBS | SPĒLĒTĀJS |
| Nosaukums / vārds uzvārds |  |  |
| Reģ.Nr. / p.k. |  |  |
| Adrese |  |  |
| Pārstāvis |  |  |

1. LĪGUMA PRIEKŠMETS

Klubs un Spēlētājs vienojas, ka Spēlētājs būs Kluba sastāvā un pārstāves Klubu:

|  |  |
| --- | --- |
| Sacensību nosaukums/-i: |  |
| Līguma termiņš (sezonas): |  |
| Tiesības vienpusēji pagarināt līgumu Klubs/Spēlētājs (sezonas): |  |

Samaksas nosacījumi:

|  |  |
| --- | --- |
| Samaksa Bruto/Neto EUR par sezonu/mēnesi/spēli: |  |
| Samaksas termiņi: |  |
| Nodokļu nomaksu apņemas veikt Klubs/Spēlētājs: |  |
| Prēmijas: |  |

1. KLUBA PIENĀKUMI UN TIESĪBAS
	1. Klubs apņemas nodrošināt Spēlētāju ar Kluba pārstāvēšanai nepieciešamo inventāru un ekipējumu.
	2. Klubs apņemas savlaicīgi informēt Spēlētāju par treniņu, spēļu, un citu Kluba aktivitāšu grafiku, kur jāpiedalās Spēlētājam, savlaicīgi informēt Spēlētāju par Kluba iekšējiem noteikumiem, ja tādi ir, kā arī par jebko citu, kas skar šī līguma sekmīgu īstenošanu.
	3. Klubs apņemas veikt samaksu Spēlētājam atbilstoši šī līguma 2.sadaļas nosacījumiem.
	4. Klubam ir tiesības izvirzīt Spēlētājam saistošus Kluba iekšējās kārtības noteikumus par šī līguma īstenošanu, ja vien šādi Kluba noteikumi tiek izvirzīti līdzvērtīgi visiem Kluba spēlētājiem un tie nav pretrunā ar Latvijā spēkā esošajiem normatīvajiem aktiem un Latvjas volejbola federācijas noteikumiem.
2. SPĒLĒTĀJA PIENĀKUMI UN TIESĪBAS
	1. Spēlētājs apņemas piedalīties un pārstāvēt Klubu visās sacensībās, kuras norādītas šī līguma 2.sadaļā un, par kurām puses vienojušās atsevišķi.
	2. Spēlētājs apņemas ievērot Kluba noteikto treniņu un sacensību grafiku, visus paziņotos Kluba iekšējās kārtības noteikumus un sacensību, kurās piedalās Spēlētājs, noteikumus, sacensību un treniņu laikā precīzi, godprātīgi un kvalitatīvi izpildīt Kluba treneru un vadības norādījumus.
	3. Spēlētājs apņemas sniegt Klubam patiesas ziņas par savu veselības stāvokli un informēt Klubu par jebkādiem veselības traucējumiem pirms šī līguma noslēgšanas un tā īstenošanas gaitā, kas skar šī līguma sekmīgu izpildi.
	4. Spēlētājs ir tiesīgs atkāpties no šī līguma, atsevišķu līguma nosacījumu vai Kluba iekšējo noteikumu izpildes, ja kādu noteikumu izpilde varētu būtiski negatīvi ietekmēt Spēlētāja veselību un/vai kaitēt Spēlētāja godam un cieņai. Spēlētāja pamatota atkāpšanās no kādu saistību izpildes nevar tikt uzskatīta par būtisku šī līguma pārkāpumu.
3. LĪGUMA IZBEIGŠANĀS UN LAUŠANA
	1. Šis līgums zaudē spēku pēc šī līguma 2.sadaļā noteikto sezonu skaita iztecējuma, ņemot vērā sacensību, kurās piedalās Klubs, katras sacensību sezonas beigu datumu. Gadījumā, ja kādās sacensībās nav noteikts tekošās sezonas beigu datums, uzskatāms, ka sezona ir beigusies pēc pēdējās spēles, kurā piedalījies Klubs attiecīgajā sezonā.
	2. Puses var lauzt līgumu, savstarpēji rakstveidā vienojoties.
	3. Katra no pusēm var vienpusēji lauzt līgumu, izmaksājot otrai pusei līguma laušanas kompensāciju atlikušās neizmaksātās Spēlētāja samaksas vērtībā atbilstoši šī līguma 2.sadaļas nosacījumiem.
	4. Katra no pusēm var vienpusēji lauzt līgumu bez šī līguma 5.3.punktā noteiktās kompensācijas samaksas, ja otra puse ilgstoši nepilda līguma nosacījumus un/vai būtiski pārkāpj šī līguma un/vai Kluba iekšējo noteikumus. Par būtiskiem līguma pārkāpumiem tiek uzskatīta Spēlētāja samaksas kavēšana vismaz trīs mēnešus no Kluba puses, Spēlētāja ilgstoša neierašanās uz noteiktā grafikā paredzētajiem pasākumiem (treniņiem, spēlēm u.c. aktivitātēm) bez attaisnojoša iemesla, u.c. pārkāpumi, kuri uzskatāmi par būtiskiem, ievērojot samērīguma un vienlīdzības principus.
	5. Šis līgums var tikt uzskatīts par izbeigtu ar noilgumu, ja abas puses vairāk nekā sešus mēnešus nav pildījušas šī līguma nosacījumus un abas puses nav viena otrai izvirzījušas jebkādas pretenzijas par šī līguma izpildi.
4. CITI NOTEIKUMI
	1. Jebkādus strīdus un nesaskaņas saistībā ar šī līguma izpildi puses risina sākotnēji pārrunu ceļā. Puses vienojas, ka strīdu izskatīšana, kas skar šī līguma izpildi, var tikt nodota izskatīšanai Latvijas volejbola federācijai atbilstoši tās noteiktajai kārtībai un Latvijas volejbola federācijas pieņemtais lēmums būs saistošs abām pusēm.
	2. Jebkādi mantiska rakstura prasījumi, kas izriet no šī līguma izpildes noilgst divu gadu laikā kopš līguma termiņa beigām, vai līguma laušanas brīža.
	3. Par pušu savstarpējo saziņu uzskatāma jebkāda saziņa, kas veikta, izmantojot šī līguma 7.sadaļā norādītos pušu rekvizītus un kontaktus.
	4. Klubs un/vai Spēlētājs ir tiesīgi izmantot šī līguma 2.sadaļā noteikto līguma vienpusējo pagarināšanas tiesību, ja tāda ir noteikta, ne vēlāk kā vienu mēnesi pēc pēdējās nolīgtās sezonas beigām.
	5. Gadījumā, ja Spēlētājs ir kavēts veikt šī līguma izpildi traumas u.c. veselības traucējumu dēļ, kas gūti šī līguma īstenošanas laikā ar Klubu saskaņotajā treniņā un/vai spēlē, šāds Spēlētāja kavējums nevar tikt uzskatīts par šī līguma pārkāpumu un ir spēkā šī līguma 2.sadaļā noteiktie samaksas nosacījumi.
	6. Par Spēlētāja veselības apdrošināšanu un nelaimes gadījumu apdrošināšanu puses vienojas atsevišķi.
	7. Klubs un spēlētājs var vienoties par jebkādiem citiem papildu noteikumiem un nosacījumiem, kas skar šī līguma izpildes veidu un kārtību, ja vien tie nav pretrunā ar šo līgumu, Latvijā spēkā esošajiem normatīvajiem aktiem un Latvjas volejbola federācijas noteikumiem.
5. PUŠU REKVIZĪTI UN PARAKSTI

|  |  |  |
| --- | --- | --- |
|  | Klubs | Spēlētājs |
| Tālrunis/-ņi: |  |  |
| e-pasts/-i: |  |  |
| Bankas konta Nr. |  |  |
| Paraksti: |  |  |